open-index/open-wikipedia-markdown huggingface dataset:
Διεθνές Σλαβικό Κανάλι

200px|right|thumb|Το λογότυπο του Διεθνές Σλαβικό Κανάλι

**Διεθνές Σλαβικό Κανάλι** (ουκρανικά: *Міжнародний слов’янський канал*, ρώσικα: *Международный Славянский Канал*, αγγλικά: *Slavonic Channel International*) - τηλεοπτικό κανάλι. 
Αποβλέπει στην ενημέρωση των Σλάβων σε όλο τον κόσμο και της παγκόσμιας κοινότητας σχετικά με τις διάφορες πτυχές της ζωής των Σλάβων, τη μοναδική σλαβική ιστορία, την πλούσια παράδοση, τον πολιτισμό, τα επιτεύγματα και τη σημαντική συμβολή των Σλάβων στην ανάπτυξη του παγκόσμιου πολιτισμού.

## Γενικές πληροφορίες
Το «Διεθνές Σλαβικό Κανάλι» («International «Slavonic Channel») άρχισε να εκπέμπει στις 12 Σεπτεμβρίου 2008 από το έδαφος της Ουκρανίας (με δορυφορική μετάδοση: Sirius-4 Satellite 5° East Frequency 12075&nbsp;MHz (H) Symbol Rate: 27,5 Msymb/s FEC 3/4 & Astra-2 Satellite 31,5° East Frequency 12090&nbsp;MHz (H) Vertical Symbol Rate: 27,5 Msymb/s FEC 9/10). 
Το SCI λειτουργεί 24 ώρες το 24ωρο και καλύπτει με τις εκπομπές του το έδαφος με 1 δισεκατομμύριο 202 εκατομμύρια πληθισμό. Οι εκπομπές (για την πρώτη φορά από την Ουκρανία) γίνονται σε τέσσερα track ήχου: στα ρωσικά, ουκρανικά, αγγλικά και στη γλώσσα της χώρας - κατασκευαστή του προϊόντος. Στη συνέχεια η μετάδωση θα γίνει ταυτόχρονα στις γλώσσες των σλαβικών χωρών, καθώς και στα γαλλικά, γερμανικά, ισπανικά, πορτογαλικά, αραβικά και κινέζικα.

• Ο κύριος στόχος του έργου είναι η δημιουργία του παγκοσμίου τηλεοπτικού δικτύου που να είναι ικανό να ανικατοπτρίζει αντικειμενικά τις διεργασίες που λαμβάνουν χώρα στα σλαβικά κράτη: την τακτική κι ευρεία εκλαΐκευση της σλαβικής ιστορίας, των παραδόσεων, του πολιτισμού και των σημερινών επιτευγμάτων.

• Προώθηση κάθε είδους σχέσεων μεταξύ των πολιτών των σλαβικών κρατών και των σλαβικών διασπορών.

• Το SCI είναι η πηγή των πιο πλήρων πληροφοριών για το σλαβικό κόσμο.

• Το SCI είναι ένα κανάλι του διακρατικού, διακυβερνητικού και διπλωματικού διαλόγου.

• Το σύνθημα του καναλιού είναι: «Στους Σλάβους για τους Σλάβους και στον κόσμο – για τον σλαβισμό!»

## Ιστορία
Η πρώτη εμπειρία της άμεσης μετάδοσης μέσω δορυφόρου από το έδαφος του πρώην ΕΣΣΔ έγινε μια πειραματική μετάδοση από το έδαφος της Ουκρανίας του «Διεθνούς Σλαβικού Καναλιού». 
Δημιουργοί του έργου: Ivanenko Vladimir Alexandrovich και Ivanenko Valeria Vladimirovna.

## Σημειώσεις
Η πειραματική τηλεοπτική μετάδοση έγινε από τις 14 Δεκεμβρίου του 1994 ως τις 15 Μαΐου 1995.Παρ όλα αυτά, επανιδρύθηκε στις 12 Σεπτεμβρίου 2008.

## Λογοτεχνία
• Мащенко И. Г. Телевидение в Украине. Том первый «Телевидение de facto» - Николаев, 1998. – 341 с.

## Σύνδεσμοι
• Ιστοσελίδα του καναλιού

Κατηγορία:Τηλεοπτικοί σταθμοί
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1994
Νόμος της ταχύτητας

Ο **νόμος της ταχύτητας** αναφέρεται στην εξάρτηση της *ταχύτητας μιας χημικής αντίδρασης* από τις συγκεντρώσεις των προϊόντων και των αντιδρώντων της χημικής αντίδρασης.

Η **ταχύτητα χημικής αντίδρασης** είναι το μέγεθος που εκφράζει πόσο γρήγορα γίνεται μια χημική αντίδραση. Σε μία χημική αντίδραση ορίζονται τόσες ταχύτητες, όσα και τα αντιδρώντα και τα προϊόντα της αντίδρασης. Η ταχύτητα κατανάλωσης ενός αντιδρώντος ή σχηματισμού ενός προϊόντος ορίζεται ως ο ρυθμός μεταβολής της συγκέντρωσής του.

Οι ταχύτητες σχηματισμού και κατανάλωσης είναι ανάλογες μεταξύ τους. Κάθε μόριο προϊόντος που σχηματίζεται προϋποθέτει συγκεκριμένο αριθμό μορίων αντιδρώντων, όπως συνοδεύεται από συγκεκριμένο αριθμό μορίων των άλλων προϊόντων που σχηματίζονται. Για παράδειγμα στη χημική αντίδραση 2H_2+O_2\rightarrow 2H_2 O ένα μόριο οξυγόνου για να καταναλωθεί προϋποθέτει την κατανάλωση δύο μορίων υδρογόνου και την παραγωγή δύο μορίων νερού. Έτσι, υποχρεωτικά ο ρυθμός μεταβολλής της συγκέντρωσης του οξυγόνου είναι μισός από το ρυθμό μεταβολλής της συγκέντρωσης του υδρογόνου και μισός κατά μέτρο του ρυθμού σχηματισμού του νερού. Οι ταχύτητες κατανάλωσης των αντιδρώντων είναι αρνητικοί, γιατί οι συγκεντρώσεις τους μειώνονται, ενώ οι ρυθμοί παραγωγής των προϊόντων είναι θετικοί, γιατί οι συγκεντρώσεις τους αυξάνονται. Στο προηγούμενο παράδειγμα οι ταχύτητες συνδέονται με τις εξής σχέσεις:

-\frac{1}{2}\times\frac{d[H_2]}{dt}=-\frac{d[O_2]}{dt}=\frac{1}{2}\times\frac{d[H_2O]}{dt}

## Νόμος Ταχύτητας

Νόμος ταχύτητας μιας χημικής αντίδρασης ονομάζεται η μαθηματική σχέση η οποία συνδέει την στιγμιαία ταχύτητα της αντίδρασης με τις συγκεντρώσεις των αντιδρώντων ουσιών. Γενικότερα, προσδιορίζεται πειραματικά και όχι με βάση την χημική εξίσωση.

Για παράδειγμα στη χημική αντίδραση \Alpha+2\Beta\rightarrow 3\Gamma

Η ταχύτητα της αντίδρασης, ισούται με:

v=k[\Alpha]  [\Beta]^2

Όπου το k είναι η σταθερά ισορροπίας, η οποία εξαρτάται από την θερμοκρασία.

Ο νόμος ταχύτητας εξαρτάτε απο την φύση των αντιδρόντων (όλες εκτός από τα στερεά (s))

## Παραπομπές



Κατηγορία:χημικές αντιδράσεις
νόμος ταχύτητα
Λάζαρος Κύρου

Ο **Λάζαρος Κύρου** ήταν σπουδαίος οπλαρχηγός Μακεδονομάχος από τον Ζέλοβο (Αντάρτικο) Πρεσπών του νομού Φλώρινας.

## Βιογραφικά στοιχεία
Ο **Λάζαρος Κύρου** γεννήθηκε στα τέλη του 19ου αίωνα στον Ζέλοβο (Αντάρτικο) Πρεσπών του νομού Φλώρινας. Ήταν γιος του καπετάνιου Παύλου Κύρου και γαμπρός του Μακεδονομάχου ιερέα Ηλία Ευθυμίου του Χρήστου από τον Άγιο Γερμανό, ο οποίος ήταν δάσκαλος στο Ράκοβο (Κρατερό). Συγκρότησε ένοπλο σώμα του οποίου τέθηκε επικεφαλής. Η μετέπειτα σύζυγός του Ελένη Ευθυμίου (1896 - 1976), κόρη του παπα-Ηλία και η πεθερά του ανέλαβαν την περίθαλψη και φιλοξενία των διωκόμενων ανταρτών στην οικία τους. Το σώμα του έδρασε κατά των Βουλγαρικών σωμάτων στις περιοχές Πρεσπών, Φλώρινας, Κορεστίων και Πελαγονίας καθ' όλη τη διάρκεια του Μακεδονικού Αγώνα. Με την Ελένη παντρέυτηκε το 1913 και εγκαταστάθηκε στον Άγιο Γερμανό. Πέθανε λίγα χρόνια αργότερα, ενώ η σύζυγός του ξαναπαντρεύτηκε το 1921.

## Παραπομπές


Κατηγορία:Μακεδονομάχοι
Στρατός από τερακότα

Ο **Στρατός από τερακότα** (ή **πήλινος στρατός**) βρίσκεται στο μαυσωλείο του πρώτου Κινέζου αυτοκράτορα Τσιν Σι Χουάνγκ (Qin Shi Huang), στα ανατολικά της πόλης Χσιάν, στην Κίνα. Ο Τσιν Σι Χουάνγκ αυτοανακηρύχτηκε αυτοκράτορας το 221 π.Χ. αφού κατάφερε να υποτάξει έξι αντιμαχόμενα κράτη και να ενώσει την Κίνα. Σύμφωνα με τον ιστορικό Sima Qian (145-90 π.Χ.), η κατασκευή του μαυσωλείου, για την ολοκλήρωση του οποίου εργάστηκαν 700.000 άνθρωποι, ξεκίνησε το 246 π.Χ., όταν ο αυτοκράτορας Τσιν Σι Χουανγκ ήταν 13 ετών.

## Ανακάλυψη
Το 1974 κάποιοι Κινέζοι αγρότες προσπάθησαν να ανοίξουν ένα πηγάδι στην περιοχή με αποτέλεσμα να βρουν ορισμένες από τις πήλινες φιγούρες. Στη συνέχεια οι αρχαιολόγοι ανακάλυψαν ένα λάκκο μήκους 230 μέτρων με 11 διαδρόμους και τουλάχιστον 6.000 αγάλματα στρατιωτών του πεζικού από τερακότα. Δίπλα βρέθηκε ένας δεύτερος λάκκος με τοξότες, από τους οποίους άλλοι ήταν σε όρθια στάση και άλλοι γονατιστοί, και ιππείς με τα άλογα τους και αρματηλάτες μαζί με ορισμένους πεζούς και ένας τρίτος λάκκος με 68 φιγούρες που ίσως αποτελούσαν το αρχηγείο του στρατού. Επίσης βρέθηκε και ένας ακόμη  αλλά άδειος, ίσως επειδή κάποια εξέγερση δεν επέτρεψε την αποπεράτωσή του. Και οι τέσσερις λάκκοι έχουν γύρω στα εφτά μέτρα βάθος και βρίσκονται περίπου ενάμισι χιλιόμετρο ανατολικά του τάφου του αυτοκράτορα. Συνολικά οι πήλινοι στρατιώτες είναι περίπου 8.000. Υπάρχουν επίσης 130 πήλινα άρματα με 520 άλογα και 150 άλογα ιππικού.

## Φυσική περιγραφή
Οι πήλινες φιγούρες δεν έχουν όλες το ίδιο ύψος.  Άλλες είναι γύρω στο 1 μέτρο και 80 εκατοστά και άλλες, κυρίως αυτές που απεικονίζουν υψηλόβαθμους αξιωματικούς, φτάνουν και το 1 μέτρο και 95 εκατοστά. Για την κατασκευή των προσώπων των στρατιωτών πρέπει να χρησιμοποίηθηκαν ως μοντέλα πραγματικοί στρατιώτες, καθώς ο Τσιν Σι Χουάνγκ είχε απαιτήσει κανένα από τα πρόσωπα των στρατιωτών να μην μοιάζει με άλλο. 

### Στοιχεία ελληνικής τεχνοτροπίας

To 2016 Κινέζοι αρχαιολόγοι ανακοίνωσαν πως θεωρούν πιθανό ότι τα αγάλματα των πολεμιστών του πήλινου στρατού εμπνεύστηκαν από την ελληνική τεχνοτροπία, ή πως σχεδιάστηκαν από Έλληνες γλύπτες, με τους οποίους οι Κινέζοι ήρθαν σε επαφή στα δυτικά της χώρας κατά την περίοδο της διακυβέρνησης από τον αυτοκράτορα Τσιν Σι Χουάνγκ κατά τον 3ο αιώνα π.Χ..

## Παραπομπές


## Πηγές

*Περιοδικό Γαιόραμα, Τεύχος 24ο, Μάρτιος-Απρίλιος 1998

Κατηγορία:Μνημεία Παγκόσμιας Κληρονομιάς στην Κίνα
Κατηγορία:Κεραμική
Κατηγορία:Τέχνες στην Κίνα
Κατηγορία:Αγάλματα
Μαύρος κύκνος

Ο **μαύρος κύκνος** (*Cygnus atratus*) είναι ένα μεγάλο υδρόβιο πτηνό που βρίσκεται κυρίως στις νοτιοανατολικές και νοτιοδυτικές περιοχές της Αυστραλίας. Οι μαύροι κύκνοι έγιναν για πρώτη φορά γνωστοί στους Ευρωπαίους το 1697, όταν ο Ολλανδός *Willem de Vlamingh* εξερεύνησε το ποτάμι Σουάν Ρίβερ στη Δυτική Αυστραλία. Περιγράφηκαν επιστημονικά από τον Άγγλο φυσιοδίφη Τζον Λάθαμ (John Latham) το 1790. Τοποθετήθηκαν αρχικά σε ένα μονοτυπικό γένος, με ονομασία *Chenopis*, ενώ σήμερα τοποθετούνται στο γένος *Cygnus* (Κύκνος).

Ο μαύρος κύκνος είναι μονογαμικό είδος. Ζει ανά ζεύγη σε μεγάλες λίμνες,ποτάμια και μερικές φορές κατά μήκος των ακτών. Το άνοιγμα των φτερών του φτάνει τα 2 μέτρα.Τρέφεται με υδρόβια φυτά και με άλγη. Η κατάσταση του στη φύση είναι ελάχιστης ανησυχίας.

## Παραπομπές


## Εξωτερικοί σύνδεσμοι
* Αναφορά στο ITIS

Κατηγορία:Πανίδα της Αυστραλίας
Κατηγορία:Νησσίδες
Μηνάς Τσάλκος

Ο **Μηνάς Τσάλκος** (1872-1952) ήταν σπουδαίος οπλαρχηγός Μακεδονομάχος από το Γκορνίτσοβο (Κέλλη) Φλώρινας.

## Βιογραφικά στοιχεία
Ο **Μηνάς Τσάλκος** γεννήθηκε στα μέσα του 19ου αίωνα στο Γκορνίτσοβο (Κέλλη) Φλώρινας. Ήταν γαμπρός του Μακεδονομάχου Στέργιου (Τέγου) Σαπουντζή. Συγκρότησε ένοπλο σώμα του οποίου τέθηκε επικεφαλής. Στο σώμα του κατατάχτηκε και ο κουνιάδος του, Σ. Σαπουντζής από το 1903. Έδρασε κατά των Βουλγαρικών σωμάτων στις περιοχές Φλώρινας, Αμυνταίου και Έδεσσας καθ' όλη τη διάρκεια του Μακεδονικού Αγώνα. Συνεργάστηκε με τον Γεώργιο Τσόντο  στο Μορίχοβο. Το 1907 μετανάστευσε στις ΗΠΑ, απ' όπου επέστρεψε λίγα χρόνια αργότερα. Εκεί νυμφέυτηκε την Ιορδάνα και απέκτησε δύο παιδιά: τον Ευάγγελο και τον Δημήτριο.

## Παραπομπές


Κατηγορία:Μακεδονομάχοι
Πάνος Τζαβέλλας

Ο **Πάνος Τζαβέλλας** (Κοζάνη, 1925 - Αθήνα, 27 Ιανουαρίου 2009) ήταν Έλληνας κομμουνιστής, τραγουδοποιός και αγωνιστής της Εθνικής Αντίστασης.

## Βιογραφικό
Γεννήθηκε το 1925 στην Κοζάνη. Σε ηλικία 18 ετών εντάχθηκε στον ΕΛΑΣ. Πήρε μέρος στον Εμφύλιο και το 1949 τραυματίστηκε και συνελήφθη. Το 1961 πήγε στη Σοβιετική Ένωση, όπου παρέμεινε μέχρι το 1964 για θεραπεία, ενώ παράλληλα σπούδασε μουσική. Το 1965 επέστρεψε στην Ελλάδα και άρχισε να παίζει κιθάρα σε μπουάτ και καπηλειά.

Μετά την επιβολή της δικτατορίας συνελήφθη, βασανίστηκε στη Νέα Ιωνία και καταδικάστηκε για την αντιδικτατορική του δράση σε είκοσι χρόνια κάθειρξη. Αποφυλακίστηκε τρία χρόνια αργότερα, λόγω ανηκέστου βλάβης υγείας.

Από το 1971 μέχρι το 1974 συνεργάστηκε με τον Μάνο Λοΐζο και τον Χρήστο Λεοντή. Το 1974 άρχισε να τραγουδά τα *Αντάρτικα* τραγούδια στην Πλάκα, στο μαγαζί *Λήδρα*.

Στη δεκαετία του 1980 τραγουδούσε σε κέντρο της οδού Σόλωνος.

Έχει γράψει τα βιβλία

ΑΝΤΑΡΤΟ-ROCK, Εκδ. Ελεύθερος Διάλογος, 1992

Ζιγκ-Ζαγκ στο Δάσος του Θανάτου, Εκδ. Παπαζήση, 2002.

Πέθανε από καρκίνο στις 27 Ιανουαρίου 2009 στην Αθήνα.

## Παραπομπές


## Εξωτερικοί Σύνδεσμοι
• 12 χρόνια από τον θάνατο του Πάνου Τζαβέλλα η σύντροφος της ζωής του Νατάσα Παπαδοπούλου μιλάει στο Documento

Κατηγορία:Έλληνες τραγουδοποιοί
Κατηγορία:Έλληνες τραγουδιστές
Κατηγορία:Αντιδικτατορικός αγώνας
Κατηγορία:Έλληνες κομμουνιστές
Κατηγορία:Μέλη του ΕΛΑΣ
Κατηγορία:Μαχητές του Δ.Σ.Ε
Θεώνη Βαχλιώτη-Όλντριτζ

Η **Θεώνη Βαχλιώτη- Όλντριτζ** (Θεσσαλονίκη, 22 Αυγούστου 1922 - Κονέκτικατ, 21 Ιανουαρίου 2011) ήταν Ελληνίδα ενδυματολόγος, βραβευμένη πολλάκις για την εργασία της στο χώρο του θεάτρου και του κινηματογράφου.

## Βιογραφία
Γεννήθηκε στη Θεσσαλονίκη το 1922 και πραγματοποίησε σπουδές στην Αθήνα και το Σικάγο. Σε αρκετά μικρή ηλικία έμεινε ορφανή από μητέρα. O πατέρας της (στρατιωτικός και πολιτικός) Αθανάσιος Βαχλιώτης, την παρότρυνε να ανοίξει τα φτερά της για την Αμερική. Κατά τη διάρκεια της πολυετούς καριέρας της δημιούργησε κοστούμια για περισσότερα από 300 κινηματογραφικά και θεατρικά έργα.

Το 1974 τιμήθηκε με το Βραβείο Όσκαρ Ενδυματολογίας για τη δουλειά της στην ταινία ''Ο μεγάλος Γκάτσμπυ'' (1974). Τιμήθηκε με τρία Βραβεία Τόνυ για τα κοστούμια που κατασκεύασε για τις παραστάσεις «Άννι» (1977), «Μπάρνουμ» (1980) και «Το κλουβί με τις τρελές» (1984).

Το 1976 διακρίθηκε με το «Μετάλλιο της Ελευθερίας» της Νέας Υόρκης, ενώ το 1986, έλαβε τιμητική θέση στο Theater Hall of Fame. Το 2000 τιμήθηκε για το σύνολο της καριέρας της από το Σωματείο Αμερικανών Ενδυματολόγων.

## Βραβεία
Μια από τις πιο πολυβραβευμένους σχεδιαστές μόδας του αμερικανικού θεάτρου, η Όλντριτζ έχει λάβει τρία Βραβεία Τόνυ για τα «Άννι» (1977), «Μπάρνουμ» (1980) και «Το κλουβί με τις τρελές» (1984) καθώς και 11 υποψηφιότητες για Βραβείο Τόνυ, συμπεριλαμβανομένων των παραγωγών για τα *A Chorus Line*, *42nd Street* και *Dreamgirls*. Έλαβε αρκετούς επαίνους από το Drama Desk awards και άλλες θεατρικές ομάδες. Το 2002, έλαβε το βραβείο Irene Sharaff Lifetime Achievement από το Theatre Development Fund.

Η Όλντριτζ εργάστηκε αρκετά στην τηλεόραση και τον κινηματογράφο. Οι παραγωγές της περιλάμβαναν τις ταινίες *[[Το δίκτυο]],* *Τα μάτια της Λόρα Μαρς* και *Πλούσιες και διάσημες*. Έλαβε Όσκαρ και ένα βραβείο από την Βρετανική Ακαδημία Κινηματογράφου για την ταινία *[[Ο μεγάλος Γκάτσμπυ (ταινία, 1974)|Ο μεγάλος γκάτσμπυ]]* του 1974. Τα σχέδιά της για αυτήν την ταινία υιοθετήθηκαν για μια σειρά ρούχων, η οποία πουλήθηκε αποκλειστικά από την Bloomingdale's στο Μανχάταν.

## Προσωπική ζωή
Ήταν η σύζυγος του Αμερικανού ηθοποιού Τομ Όλντριτζ από το 1953 μέχρι τον θάνατό της στις 21 Ιανουαρίου 2011, σε ηλικία 88 ετών, σε νοσοκομείο στο Στάνφορντ των ΗΠΑ.

## Παραπομπές


## Εξωτερικοί σύνδεσμοι
*«Η Ελληνίδα ενδυματολόγος που «άλωσε» Χόλιγουντ και Μπρόντγουεϊ», άρθρο στην εφημερίδα *[[Ελευθεροτυπία (εφημερίδα)|Ελευθεροτυπία]]*, 24 Ιανουαρίου 2011.
*Θεώνη Βαχλιώτη-Όλντριτζ, συνέντευξη στον Σωτήρη Κακίση, Σάββατο 2 Δεκεμβρίου 2000.
*
*
*

Κατηγορία:Έλληνες ενδυματολόγοι
Κατηγορία:Βραβευμένοι με Όσκαρ Καλύτερων Κοστουμιών
Κατηγορία:Αμερικανοί ελληνικής καταγωγής
Κατηγορία:Νικητές βραβείου Tony
Μαύρος κύκνος (αποσαφήνιση)

Με τον όρο **Μαύρος κύκνος** μπορεί να αναφέρονται:

* Μαύρος κύκνος, πτηνό
* Θεωρία του μαύρου κύκνου

## Μυθιστορήματα
* Μαύρος Κύκνος (βιβλίο, 1932), μυθιστόρημα του Ραφαέλ Σαμπατίνι
* Μαύρος Κύκνος (βιβλίο, 1954), νουβέλα του Τόμας Μαν
* Μαύρος Κύκνος (βιβλίο, 1999), μυθιστόρημα φαντασίας της Μερτσέντες Λάκεϊ
* Μαύρος Κύκνος (βιβλίο, Μίτσελ), μυθιστόρημα του Ντέιβιντ Μίτσελ
* Μαύρος Κύκνος (βιβλίο, Τάλεμπ), μυθιστόρημα του Nassim Nicholas Taleb

## Κινηματογράφος
* Μαύρος Κύκνος (ταινία, 1942)
* Μαύροι Κύκνοι (ταινία, 2005)
* Μαύρος κύκνος (ταινία, 2010)
Σαργός

right|thumb|250px|Σαργός
Ο **σαργός** (επιστ. ονομ. ***Diplodus sargus*** - ***Διπλόδους ο σαργός*** - από το *διπλός* + ) είναι μικρό ψάρι με μήκος που φτάνει τα 45 εκατοστά, και βάρος που ξεπερνάει καμιά φορά τα δύο κιλά. Ανήκει στην τάξη των περκόμορφων (Perciformes), στην οικογένεια των σπαρίδων (Sparidae). Ο σαργός ζει επίσης σε ολόκληρη τη Μεσόγειο, τη Μαύρη Θάλασσα και στον Ατλαντικό ωκεανό, από τις ακτές της Γαλλίας μέχρι τη Νότιο Αφρική. Το ψάρι έχει στα πλευρά του 9 γκρίζες κάθετες γραμμές που δεν τις ξεχωρίζουμε πάντοτε εύκολα, αλλά το ιδιαίτερο χαρακτηριστικό του είναι μια μαύρη κηλίδα στη βάση της ουράς και μια έντονη μαύρη απόχρωση στο τέλος της ουράς.

Ζει συνήθως σε πολύ άγριους βυθούς, γεμάτους χαράκια, θαλάμια και κόκκινα κοντά φύκια. Παρ' όλα αυτά μπορούμε να το συναντήσουμε και σε βυθούς με πλάκες η ακόμα και με ψηλά φύκια και σε βάθη 0-45 μέτρων. Έχει πολύ ευαίσθητη πλευρική γραμμή κάτι που τον καθιστά άριστο θηρευτή και δύσκολο θήραμα. Συχνά κινείται σε κοπάδια πολλών ατόμων. Συνήθως τα κοπάδια αποτελούνται από ένα μεγάλο θηλυκό σαργό και από αρκετούς μικρότερους αρσενικούς, χωρίς όμως να είναι αυτό κανόνας μιας και συχνά συναντιούνται και κοπάδια πολλών θηλυκών σαργών μεγάλου μεγέθους. Επίσης συχνό φαινόμενο είναι να συναντήσουμε σαργούς μετρίου μεγέθους σε ζευγάρια ή πραγματικά θηριώδεις σαργούς κατά μόνας.

Είναι ψάρι ερμαφρόδιτο, που ξεκινάει από αρσενικό και όταν φτάσει σε βάρος περίπου 300 γραμμαρίων γίνεται θηλυκό. Τρέφεται κυρίως με σκουλήκια. Σε μεγαλύτερα μεγέθη τρέφεται και με καβουράκια η καρκινάγρια (σκαρτσίνια). Όταν πια φτάσει σε πολύ μεγάλο μέγεθος τότε αρχίζει να τρέφεται και με μικρά ψαράκια (γωβιούς, μικρές πέρκες, αθερίνες), με αχινούς και πορφύρες.  

Αλιεύεται με καθετή και παραγάδια από βάρκα, ενώ απ' την ακτή αλιεύεται κυρίως με casting και σπανιότερα με lrf. Συχνά πιάνεται και με ψαροντούφεκο. Έχει εύγευστο και νόστιμο κρέας και θεωρείται ψάρι πρώτης ποιότητας.

## Παραπομπές


## Εξωτερικοί σύνδεσμοι
* 
* 
* 
*   ITIS 

Κατηγορία:Σπαρίδες
Κατηγορία:Αλιεύματα
Κατηγορία:Ψάρια ελληνικών θαλασσών
Ιλίρ Μέτα

Ο **Ιλίρ Μέτα** (, γενν. 24 Μαρτίου 1969) είναι Αλβανός πολιτικός, Πρόεδρος της Αλβανίας από το 2017 μέχρι το 2022. Την τριετία 1999-2002 ήταν πρωθυπουργός της Αλβανίας και διετέλεσε δύο φορές υπουργός Εξωτερικών (2002-2003 και 2009-2010). 

## Βιογραφικό
[μικρογραφία|Ο Μέτα (δεξιά) με τον [Γιώργος Α. Παπανδρέου|Γιώργο Παπανδρέου το 2009]]
Γεννήθηκε στη Τσοροβόντα. Διαδέχθηκε στην πρωθυπουργία της χώρας τον Παντελί Μάικο στις 29 Οκτωβρίου του 1999. Από τον Ιούλιο του 2002 και για έναν χρόνο ήταν υπουργός Εξωτερικών. Το 2004 αποχώρησε από το Σοσιαλιστικό Κόμμα της Αλβανίας και ίδρυσε το Σοσιαλιστικό Κίνημα για την Ένταξη, το οποίο στις βουλευτικές εκλογές του Ιουνίου του 2009 συμμετείχε στο συνασπισμό με το όνομα Συμμαχία για την Ένταξη που κέρδισε τέσσερις έδρες στη νέα βουλή. Μετά τις εκλογές αυτές ο Σαλί Μπερίσα συνεργάστηκε με τον Ιλίρ Μέτα για το σχηματισμό κυβέρνησης και ο Μέτα έλαβε για δεύτερη φορά τη θέση του υπουργού Εξωτερικών και τοποθετήθηκε αντιπρόεδρος στην νέα κυβέρνηση. Μετά τον ανασχηματισμό το Σεπτέμβριο του 2010 ανέλαβε το Υπουργείο Οικονομίας, Εμπορίου και Ενέργειας. Στις 14 Ιανουαρίου του 2011, ύστερα από τη δημοσίευση βίντεο, που είχε τραβηχτεί κρυφά τον Μάρτιο του 2010 και στο οποίο ο Μέτα φαίνεται να ζητά από τον τότε Υπουργό Οικονομίας Ντριτάν Πρίφτι την παραχώρηση, σε συγκεκριμένη εταιρία, χωρίς τη διενέργεια διαγωνισμού, άδειας λειτουργίας για υδροηλεκτρικούς σταθμούς, ο αντιπρόεδρος της αλβανικής κυβέρνησης αναγκάστηκε σε παραίτηση που έγινε δεκτή από τον Σαλί Μπερίσα. Στις 21 Ιανουαρίου οργανώθηκε από την αντιπολίτευση διαδήλωση στα Τίρανα με αίτημα την παραίτηση της κυβέρνησης στη διάρκεια της οποίας ξέσπασαν συγκρούσεις με την αστυνομία με αποτέλεσμα να σκοτωθούν 4 άνθρωποι και να τραυματιστούν δεκάδες.

## Παραπομπές


|-

|-

|-

|-

Κατηγορία:Πρωθυπουργοί της Αλβανίας
Κατηγορία:Πρόεδροι της Αλβανίας
Ξηρός πάγος

thumb|right|Μικρά κομμάτια ξηρού πάγου που εξαχνώνονται στον αέρα.

**Ξηρός πάγος** είναι η στερεή μορφή του διοξειδίου του άνθρακα. Χρησιμοποιείται συνήθως για προσωρινή ψύξη, καθώς το διοξείδιο του άνθρακα δεν έχει υγρή φάση σε κανονική ατμοσφαιρική πίεση και εξαχνώνεται απευθείας από τη στερεά φάση στη αέρια φάση.

Ο ξηρός πάγος είναι λευκός και άοσμος και εξαχνώνεται στους 194,7 K (−78,5 °C) σε ατμοσφαιρική πίεση της Γης. Χρησιμοποιείται κυρίως ως ψυκτικό μέσο, αλλά χρησιμοποιείται επίσης και σε μηχανές καπνού σε θέατρα για δραματικά εφέ. Τα πλεονεκτήματά του περιλαμβάνουν χαμηλότερη θερμοκρασία από αυτή του υδάτινου πάγου και δεν αφήνει υπολείμματα (εκτός από περιστασιακό παγετό από την υγρασία στην ατμόσφαιρα). Είναι χρήσιμο για τη συντήρηση κατεψυγμένων τροφίμων (όπως παγωτά) όπου η μηχανική ψύξη δεν είναι διαθέσιμη.

## Διαθεσιμότητα
[thumb|Εξάχνωση ξηρού πάγου όταν τοποθετείται σε [νερό σε θερμοκρασία δωματίου.]]

Στη Γη, ο ξηρός πάγος πρακτικά δεν εμφανίζεται, με φυσικό τρόπο, αλλά μόνο τεχνητά, λόγω της εξαιρετικά χαμηλής θερμοκρασίας επανεξάχνωσης. Στην ατμόσφαιρα του Άρη, ωστόσο, επειδή περιλαμβάνει άφθονο διοξείδιο του άνθρακα (CO2), παγώνει τον χειμώνα στα υψηλότερα γεωγραφικά πλάτη και σχηματίζει τα γνωστά αρειανά πολικά παγοκαλύμματα. Ορισμένα μετεωροειδή περιέχουν επίσης μεγαλύτερες ποσότητες ξηρού πάγου.

Ο Γάλλος Adrien Thilorier ήταν ο πρώτος που παρήγαγε ξηρό πάγο, γύρω στο 1835.

## Κανόνες ασφαλείας
Επειδή εξαχνώνεται στους 194,7 K (−78,5 °C), το ακραίο ψύχος του ξηρού πάγου καθιστά το στερεό επικίνδυνο στον χειρισμό χωρίς προστασία από κρυοπαγήματα. Ενώ γενικά δεν είναι πολύ τοξικός, η επαέρωση από αυτόν μπορεί να προκαλέσει υπερκαπνία (ασυνήθιστα αυξημένα επίπεδα διοξειδίου του άνθρακα στο αίμα) λόγω συσσώρευσης σε περιορισμένους χώρους. Τα μέτρα ασφαλείας περιλαμβάνουν:

* Υποχρεωτική χρήση μονωμένων γαντιών, καθώς και τσιμπιδάκι, και χρήση γυαλιών ασφαλείας.
* Αποθηκεύστε τον ξηρό πάγο με ασφάλεια, μακριά από παιδιά. **Η κατάποση ξηρού πάγου είναι εξαιρετικά επικίνδυνη και απειλητική για τη ζωή**.
* Ποτέ μην αποθηκεύετε ή χρησιμοποιείτε ξηρό πάγο σε υπόγεια ή μικρά δωμάτια χωρίς επαρκή εξαερισμό. Το διοξείδιο του άνθρακα είναι πολύ βαρύτερο από τον αέρα και συσσωρεύεται συνεχώς στα χαμηλότερα επίπεδα του δωματίου, οι υψηλές συγκεντρώσεις διοξειδίου του άνθρακα μπορούν να οδηγήσουν σε ασφυξία.
* Ποτέ μην αποθηκεύετε ξηρό πάγο σε αεροστεγή δοχεία. Η ζεστή θερμοκρασία προκαλεί το σχηματισμό μεγάλων ποσοτήτων αερίου. Αυτό μπορεί να οδηγήσει στην έκρηξη του δοχείου. Τα δοχεία ξηρού πάγου πρέπει να μπορούν να αναπνέουν.
* Ο ξηρός πάγος πρέπει πάντα να μεταφέρεται σε ξεχωριστό διαμέρισμα από τον αγωγό. Ποτέ μην αφήνετε ξηρό πάγο στο αυτοκίνητο για μεγάλο χρονικό διάστημα. Οι πόρτες ή τα παράθυρα πρέπει να ανοίγουν τουλάχιστον ένα λεπτό πριν από την είσοδο των επιβατών στο όχημα, προκειμένου να εξασφαλίζεται επαρκής αερισμός.

## Αναφορές



## Γενική βιβλιογραφία
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι

Κατηγορία:Υλικά
Κατηγορία:Ψυκτικά
Θέατρο των Τάξεων

Το **Θέατρο των Τάξεων** ("Stavovské divadlo") είναι ιστορικό θέατρο της Πράγας, στην Τσεχία. Προσαρτήθηκε στο Εθνικό Θέατρο της Πράγας το 1948 και στηρίζεται σε τρία καλλιτεχνικά σύνολα: όπερα, μπαλέτο και δράμα.

## Ιστορία

Το Θέατρο των Τάξεων χτίστηκε στα τέλη του 18ου αιώνα ως ανταπόκριση στις ιδέες του Διαφωτισμού, έχοντας ως σκοπό τη γενική πρόσβαση στο θέατρο αλλά και το ίδιο το κτήριο να αναδεικνύει τα πολιτιστικά πρότυπα της χώρας. Το κτήριο σχεδιάστηκε από τον Anton Haffenecker και χτίστηκε σε λιγότερο από δύο χρόνια για τον Κόμη Νόστιτς.  

Τα πρώτα χρόνια ονομαζόταν Θέατρο Νόστιτς. Το θέατρο άνοιξε το 1783 με μία παράσταση της τραγωδίας *Εμίλια Γκαλόττι* του Γερμανού δραματουργού Γκότχολντ Έφρεμ Λέσινγκ. Το ίδιο το κτήριο είναι ένα από τα καλύτερα δείγματα νεοκλασικής αρχιτεκτονικής στην Πράγα. 

## Πολιτιστικά γεγονότα

Ενώ το θέατρο χτίστηκε αρχικά με την πρόθεση να παρουσιάζονται γερμανικά δράματα και ιταλικές όπερες, σταδιακά παρουσιάστηκαν και έργα σε άλλες γλώσσες. Οι πρώτες τσέχικες παραγωγές ανέβηκαν το 1785 προκειμένου να επιτευχθεί ένα ευρύτερο κοινό, και από το 1812 η έξοδος στο Θέατρο των Τάξεων έγινε πλέον ένα σύνηθες χαρακτηριστικό της κυριακάτικης εξόδου. Πολλοί διάσημοι Ευρωπαίοι άνθρωποι της μουσικής, όπως ο Νικολό Παγκανίνι, έδωσαν παραστάσεις ή διηύθυναν την ορχήστρα του θεάτρου, όπως ο Καρλ Μαρία φον Βέμπερ, ο Άντον Ρουμπινστάιν, ο Καρλ Γκόλντμαρκ και ο Γκούσταβ Μάλερ.
 
Στις 29 Οκτωβρίου 1787 έγινε στο Θέατρο των Τάξεων η παγκόσμια πρεμιέρα της όπερας "Ντον Τζιοβάννι" με τον ίδιο τον Μότσαρτ να διευθύνει την ορχήστρα.

Το 1834 έκανε πρεμιέρα μία μουσική κωμωδία με τίτλο *Φιντλόβατσκα*. Ένα από τα τραγούδια της, το "Πού είναι η πατρίδα μου" (Kde domov můj), έγινε αργότερα ο εθνικός ύμνος της Τσεχίας.

## Πρόσφατη ιστορία
Το Θέατρο των Τάξεων συνεχίζει μέχρι σήμερα να παρουσιάζει δραματικά έργα, μπαλέτα και όπερες, εστιάζοντας κυρίως στο οπερατικό έργο του Βόλφγκανγκ Αμαντέους Μότσαρτ. Ακόμα περισσότερη φήμη τού προσέδωσε το γεγονός ότι στο θέατρο γυρίστηκαν σκηνές της βραβευμένης με Όσκαρ κινηματογραφικής ταινίας *Αμαντέους*, του Τσέχου σκηνοθέτη Μίλος Φόρμαν. 

## Παραπομπές


## Εξωτερικοί σύνδεσμοι

*Επίσημη ιστοσελίδα του Θέατρου των Τάξεων 
*360 μοίρες πανοραμική φωτογραφία του θεάτρου
*TACE – είσοδος στη βάση δεδομένων του TACE

Κατηγορία:Θεατρικοί χώροι
Κατηγορία:Κτίρια και κατασκευές στην Τσεχία
Κατηγορία:Πράγα
Τσερνομόρετς Μπουργκάς

Η Τσερνομόρετς Μπουργκάς (βουλγάρικα: Черноморец Бургас)είναι ποδοσφαιρικός σύλλογος με έδρα την πόλη Μπουργκάς στη Βουλγαρία. Έδρα της ομάδας είναι το γήπεδο του γαλάζιο 18.037 θέσεων.

## Ιστορία

Ιδρύθηκε στις 1 Αυγούστου 1919. Μετά την πτώχευση το 2005 βασίζεται σε νέες. Μόνο δύο χρόνια πίσω στο Πρωτάθλημα Βουλγαρίας. Τα χρώματα του συλλόγου είναι το μπλε και το μαύρο.

## Εξωτερικοί σύνδεσμοι

Η επίσημη ιστοσελίδα της ομάδας

Κατηγορία:Ποδοσφαιρικές ομάδες Βουλγαρίας
Κατηγορία:Ιδρύσεις αθλητικών συλλόγων το 1919
Κατηγορία:Ιδρύσεις αθλητικών συλλόγων το 2005
Κυβέρνηση Εθνικής Αμύνης

Η **Κυβέρνηση Εθνικής Αμύνης** ή **Κυβέρνηση Θεσσαλονίκης** ήταν προσωρινή κυβέρνηση του Ελευθέριου Βενιζέλου, αποκορύφωμα της περιόδου του Εθνικού Διχασμού που ήλεγχε το λεγόμενο **Κράτος της Θεσσαλονίκης** (τη Μακεδονία, τα νησιά του Αιγαίου πελάγους και την Κρήτη). Η κυβέρνηση που σχηματίστηκε ήταν απόρροια του Κινήματος Εθνικής Αμύνης, (πραξικόπημα ενάντια στην Κυβέρνηση των Αθηνών) που εκδηλώθηκε στην Θεσσαλονίκη τον Αύγουστο του 1916. Η κυβέρνηση αυτή, έπαψε την λειτουργία της μετά την έξωση του βασιλέα Κωνσταντίνου Α΄, και την ανάληψη της πρωθυπουργίας από τον Ελευθέριο Βενιζέλο στην ενωμένη πλέον Ελλάδα, που σχημάτισε την Κυβέρνηση Ελευθερίου Βενιζέλου 1917.

## Σύνθεση της Κυβέρνησης
* *«Πρωθυπουργός»* - (*«Πρόεδρος του υπουργικού συμβουλίου»*): Ελευθέριος Βενιζέλος
* *«Σύμβουλος της Ανώτατης Διεύθυνσης Εξωτερικών»* : Νικόλαος Πολίτης 
* *«Σύμβουλος της Ανώτατης Διευθύνσης Εσωτερικών »*: Θεμιστοκλής Σοφούλης
* *«Σύμβουλος της Ανώτατης Διεύθυνσης Οικονομικών»*: Μιλτιάδης Νεγρεπόντης
* *«Σύμβουλος της Ανώτατης Διεύθυνσης Εθνικής Οικονομίας»* : Θαλής Κουτούπης
* *«Σύμβουλος της Ανώτατης Διεύθυνσης Στρατιωτικών»*: Εμμανουήλ Ζυμβρακάκης *(από 29 Σεπτεμβρίου)*
: αντικαταστάθηκε στις 6 Δεκεμβρίου 1916 από τον Κωνσταντίνο Μηλιώτη Κομνηνό
* *«Σύμβουλος της Ανώτατης Διεύθυνσης Δικαιοσύνης»*: Δημήτριος Δίγκας 
* *«Σύμβουλος της Ανώτατης Διεύθυνσης Δημοσίας εκπαιδεύσεως»*: Γεώργιος Μ. Αβέρωφ
* *«Σύμβουλος της Ανώτατης Διεύθυνσης Συγκοινωνίας»* : Αλέξανδρος Κασσαβέτης
* *«Σύμβουλος της Ανώτατης Διεύθυνσης Προμηθείας και Κατανομής Τροφίμων»* : Λεωνίδας Εμπειρίκος
* *«Σύμβουλος της Ανώτατης Διεύθυνσης Περιθάλψεως Οικογενειών Επιστράτων και Προσφύγων»* : Σπυρίδων Σίμος
* *«Σύμβουλος της Ανώτατης Διεύθυνσης Δημοσίων Κτημάτων και Εσωτερικού Αποικισμού»* : Ανδρέας Μιχαλακόπουλος
* *«Σύμβουλος της Ανώτατης Διεύθυνσης Εργασίας και Βοηθητικών υπηρεσιών»* : Περικλής Αργυρόπουλος *(από 1η Δεκεμβρίου 1916)*
* *«Σύμβουλος της Ανώτατης Διεύθυνσης Ναυτικού»* : Πέτρος Γκίνης *(από 24 Απριλίου 1917)*

## Παραπομπές


## Πηγές
* 

1916 09
1916 09
1916 09
Κατηγορία:Εθνικός Διχασμός
Κατηγορία:Ιστορία της Θεσσαλονίκης
Κατηγορία:Η Ελλάδα κατά τον Α΄ Παγκόσμιο Πόλεμο
Κατηγορία:Βενιζελισμός
Κατηγορία:1916
Κατηγορία:1917
Κοπακαμπάνα (Βολιβία)

Η **Κοπακαμπάνα** (Copacabana) είναι η κύρια πόλη της Βολιβίας στις όχθες της λίμνης Τιτικάκα, από όπου σκάφη αναχωρούν για το «Νησί του Ήλιου» (Isla del Sol), το ιερό νησί των Ίνκας. Η πόλη είναι χτισμένη σε 3.841 μέτρα υψόμετρο περίπου 155 χιλιόμετρα από την πρωτεύουσα Λα Πας (La Paz) και έχει ένα μεγάλο ναό του 16ου αιώνα, την Βασιλική της Παναγίας της Κοπακαμπάνα. Η Παναγία της Κοπακαμπάνα είναι ο πολιούχος της Βολιβίας.

Η πόλη είναι ένας τουριστικός προορισμός στη Βολιβία και είναι επίσης γνωστή, εκτός από την περίφημη Βασιλική της Παναγίας, για την πέστροφα και το γραφικό περιβάλλον της. Χτισμένη ανάμεσα στα βουνά Καλβάριο (Calvario) και Νίνιο Καλβάριο (Niño Calvario), η πόλη έχει περίπου 6.000 κατοίκους. Οι θρησκευτικές γιορτές της Κοπακαμπάνα, η πολιτιστική κληρονομιά καθώς και τα παραδοσιακά πανηγύρια είναι πολύ γνωστά σε όλη τη Βολιβία.

Υπάρχει η πεποίθηση ότι το όνομα προέρχεται από την γλώσσα Αϊμάρα (Aymara) και συγκεκριμένα *kota kahuana* που σημαίνει "**θέα στη λίμνη**." Παρ' όλα αυτά, ο κοινωνιολόγος Μάριο Μοντάνιο Αραγόν (Mario Montaño Aragón), βρήκε στα «αρχεία της Ινδίας» στην Σεβίλλη στην Ισπανία μια εντελώς διαφορετική ιστορία: «*Kotakawana*» είναι ο ερμαφρόδιτος θεός της γονιμότητας στην αρχαία μυθολογία των Άνδεων, το ισοδύναμο με την κλασική ελληνική θεά Αφροδίτη.

## Εικόνες

File:Church of copacabana.jpg|Η Βασιλική της Παναγίας
File:Copacabana Titicaca.jpg|Η Τιτικάκα από τις όχθες της Κοπακαμπάνα 
File:Butcher_shop_Copacabana_Bolivia.jpg|Χασάπικο στην Κοπακαμπάνα 
File:Copacabana Bolivia Titicaca.jpg|Εμπορικός δρόμος


## Εξωτερικοί σύνδεσμοι
* 
* Weather in Copacabana 

Κατηγορία:Πόλεις της Βολιβίας
Κυβέρνηση Νικολάου Καλογερόπουλου 1916

Η **Κυβέρνηση Νικολάου Καλογερόπουλου 1916** (Σεπτέμβριος 1916) αντικατέστησε την προηγούμενη κυβέρνηση του Αλέξανδρου Ζαΐμη, που δεν είχε κατορθώσει να γίνει αποδεκτή από τους Συμμάχους. Όμως, τελικά ούτε και αυτή η κυβέρνηση κατάφερε να κερδίσει την αποδοχή τους, πολύ δεν περισσότερο, που μετά το Κίνημα της Εθνικής Άμυνας, στην Θεσσαλονίκη σχηματιζόταν την ίδια περίοδο, στις 16 Σεπτεμβρίου, η «Προσωρινή κυβέρνηση της Θεσσαλονίκης», στην οποία παρείχαν de facto αναγνώριση. 

Η κυβέρνηση έμεινε στην εξουσία λιγότερο από έναν μήνα, μέχρι τις 27 Σεπτεμβρίου 1916 όταν πήρε την εξουσία η Κυβέρνηση Σπυρίδωνα Λάμπρου 1916.

## Σύνθεση υπουργικού συμβουλίου
Το υπουργικό συμβούλιο αποτελούσαν οι:
* *«Πρωθυπουργός»* - (*«Πρόεδρος του υπουργικού συμβουλίου»*): Νικόλαος Καλογερόπουλος

* *«Επί των Εξωτερικών υπουργός»*: Αλέξανδρος Ζαΐμης
* *«Επί της Δικαιοσύνης υπουργός»*: Δημήτριος Βοκοτόπουλος
* *«Επί των Εσωτερικών υπουργός»*: Λουκάς Ρούφος

* *«Επί των Εκκλησιαστικών και της Δημοσίας εκπαιδεύσεως υπουργός»*: Αλέξανδρος Κανάρης
* *«Επί των Οικονομικών υπουργός»*: Νικόλαος Καλογερόπουλος
* *«Επί της Εθνικής Οικονομίας υπουργός»* : Αθανάσιος Τυπάλδος - Μπασιάς
* *«Επί των Δημοσίων Συγκοινωνιών υπουργός»*: Ερμόδωρος-Ιωάννης Καυταντζόγλου
* *«Επί των Στρατιωτικών υπουργός»*: προσωρινά, Νικόλαος Καλογερόπουλος
* *«Επί των Ναυτικών υπουργός»*: υποναύαρχος Ιωάννης Δαμιανός

## Παραπομπές


1916 09
Κατηγορία:1916
1
Κατηγορία:Εθνικός Διχασμός
Νίκος Τσαγκρής

Ο **Νίκος Τσαγκρής** είναι Έλληνας δημοσιογράφος και χρονογράφος.

Γεννήθηκε στον Πύργο Ηλείας. Το 1964 μετοικεί στην Αθήνα, όπου επιβιώνει ως εργαζόμενος μαθητής. Γίνεται μέλος της Νεολαίας Λαμπράκη και συμμετέχει ενεργά στο μαθητικό κίνημα της εποχής (αντιπρόεδρος του ΣΕΜΜΕ – Σύλλογος Εργαζομένων Μαθητών Μέσης Εκπαιδεύσεως), ενώ ταυτόχρονα ασχολείται με το θέατρο και τη μουσική.

Στην περίοδο της δικτατορίας συλλαμβάνεται και φυλακίζεται ως μέλος του Πατριωτικού Αντιδικτατορικού  Μετώπου. Από το 1971 έως το 1975 σπουδάζει ζωγραφική και γραφικές τέχνες ενώ παράλληλα δουλεύει στο θέατρο (σκηνογραφία) και στη διαφήμιση. Συμμετέχει στην εξέγερση του Πολυτεχνείου, συλλαμβάνεται και κρατείται για ένα μακρύ διάστημα. Το 1976 προσλαμβάνεται στην εφημερίδα Αυγή ως εικονογράφος των διηγημάτων που τότε δημοσίευε η εφημερίδα και ως γραφίστας. Σταδιακά εγκαταλείπει τη ζωγραφική και ασχολείται αποκλειστικά με τη δημοσιογραφία. Από το 1979 έως το 1985 εργάζεται ως επιτελικό στέλεχος (συντάκτης ύλης και αρχισυντάκτης) στο Βήμα της Κυριακής και αργότερα στα Νέα. Το 1985 προσλαμβάνεται ως διευθυντής σύνταξης στην εφημερίδα Η Πρώτη. Το 1986 γίνεται διευθυντής της Πρώτης, την ανασχεδιάζει και την διευθύνει μέχρι το 1990. Παράλληλα παρουσιάζει μουσικές εκπομπές στο ραδιόφωνο (Αθήνα 9.84 και αργότερα Flash 96). Τα έτη 1990-1992 υπήρξε διευθυντής σύνταξης της Καθημερινής, διευθυντής ειδήσεων του ραδιοσταθμού ΤOP FM και διευθυντής του περιοδικού Επτάμισι. Το 2002 προσλαμβάνεται  ως διευθυντής του πολιτικού ρεπορτάζ στην εφημερίδα Έθνοςαλλά αμέσως γίνεται αρχισυντάκτης της εφημερίδας ενώ από το 1995 γράφει, παράλληλα το χρονογράφημα της εφημερίδας καθώς και πολιτικά άρθρα. Το 1997 κυκλοφορεί επιλογή χρονογραφημάτων του (Εκδόσεις Καστανιώτης) υπό τον τίτλο "Εγώ, Εμείς, Αυτοί Είμαστε". Το 2004 παραιτείται από το Έθνος για πολιτικούς λόγους. Ιδρύει και διευθύνει τον Εκδοτικό Οίκο Ηλέκτρα, ενώ παράλληλα αρθρογραφεί στο Έθνος της Κυριακής και στο περιοδικό Γαλέρα. Από το 2013 συνεργάζεται ως πολιτικός αναλυτής με την εβδομαδιαία εφημερίδα Η Εποχή (☀http://www.epohi.gr/). Από τον Αύγουστο του 2017 συνεργάζεται ως αρθρογράφος - χρονογράφος με την εφημερίδα Η ΑΥΓΗ της Κυριακής. 

Υπήρξε μέλος του Δ.Σ. της ΕΣΗΕΑ. Είναι μέλος του Συλλόγου Φυλακισθέντων και εξορισθέντων 1967-1974, και απ' το 2015 μέλος της Επιτροπής Δεοντολογίας της ΕΡΤ

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Έλληνες πολιτικοί αναλυτές
Κατηγορία:Έλληνες εικονογράφοι
Κατηγορία:Έλληνες ραδιοφωνικοί παραγωγοί
Κατηγορία:Έλληνες σκηνογράφοι
Κατηγορία:Έλληνες αντιστασιακοί
Σαλάρ ντε Ουγιούνι

Το **Σαλάρ ντε Ουγιούνι** (ή **Σαλάρ ντε Τουνούπα**, ισπανικά: Salar de Uyuni) είναι η μεγαλύτερη ξηρή λίμνη στον κόσμο με έκταση 10.582 τετραγωνικά χιλιόμετρα. Βρίσκεται στα διαμερίσματα Ποτοσί και Ορούρο στη νοτιοδυτική Βολιβία στο υψίπεδο των Άνδεων περίπου 3 656 μέτρα πάνω από το μέσο επίπεδο της θάλασσας και διαμορφώθηκε ύστερα από μετασχηματισμούς διαφόρων προϊστορικών λιμνών. Καλύπτεται από λίγα μέτρα κρούστας αλατιού, το οποίο έχει μια εξαιρετική ομαλότητα καθώς η υψομετρική διαφορά είναι λιγότερη από ένα μέτρο σε ολόκληρη την έκταση του Σαλάρ. Η κρούστα χρησιμεύει ως πηγή αλατιού και καλύπτει μια τεράστια λεκάνη εξαιρετικά πλούσια σε λίθιο αφού το 50 με 70% των παγκοσμίων αποθεμάτων βρίσκονται εκεί. Το λίθιο βρίσκεται στο στάδιο της εξαγωγής του από το υπέδαφος. 

Η μεγάλη επιφάνεια του Σαλάρ, οι καθαροί ουρανοί στην περιοχή και η εξαιρετική ομαλότητα της επιφανείας του, κάνουν το Σαλάρ ένα ιδανικό «εργαλείο» για τη βαθμονόμηση των υψομετρικών οργάνων των δορυφόρων παρατήρησης της Γης. Το Σαλάρ χρησιμεύει επίσης και ως κύρια οδός επίγειας μεταφοράς σε όλη το υψίπεδο της Βολιβίας (Αλτιπλάνο) και αποτελεί σημαντικό τόπο αναπαραγωγής για πολλά είδη ροζ φλαμίνγκο.

Το Σαλάρ Ντε Ουγιούνι αποτελεί για τη μοναδικότητα του ένα σημαντικό τουριστικό προορισμό στα υψίπεδα των Άνδεων στη Βολιβία. Τα μικρά κομμάτια γης μέσα στην αχανή του έκταση ονομάζονται «νησιά», με γνωστότερο όλων το Ίσλα ντελ Πεσκάδο (Νησί του Ψαριού)

Η λίμνη έχει χρησιμοποιηθεί για γυρίσματα ταινιών, όπως η *[[Star Wars: Οι Τελευταίοι Jedi|Star Wars: Οι τελευταίοι Τζεντάι]]* (2017) όπου το τοπίο της λίμνης χρησιμοποιείται για την αναπαράσταση του φαντασιακού πλανήτη Κρέιτ. 

## Παραπομπές


## Εξωτερικοί σύνδεσμοι
* 

Κατηγορία:Λίμνες της Βολιβίας
Jurassic Park

Το ***Jurassic Park*** (μετάφραση στα ελληνικά: *Ιουρασικό Πάρκο*), γνωστό και ως ***Jurassic World***, είναι αμερικάνικη συλλογή, αποτελούμενη από μυθιστορήματα, ταινίες, κόμικς και βιντεοπαιχνίδια, που επικεντρώνεται σε μια καταστροφική προσπάθεια να δημιουργηθεί ένα θεματικό πάρκο κλωνοποιημένων δεινοσαύρων. Ξεκίνησε το 1990, όταν η Universal Studios αγόρασε τα δικαιώματα για το μυθιστόρημα του Μάικλ Κράιτον πριν καν δημοσιευθεί.

Το βιβλίο ήταν επιτυχές, όπως και η ταινία του 1993, η οποία οδήγησε και σε άλλα sequels, αν και ουδεμία ταινία, από την τρίτη ταινία και μετά, δεν βασίζεται σε κάποιο μυθιστόρημα, όπως οι δύο πρώτες. Οι προγραμματιστές λογισμικού των Ocean Software, BlueSky Software, Sega of America, και Telltale Games είχαν τα δικαιώματα για την ανάπτυξη βιντεοπαιχνιδιών από την κυκλοφορία της ταινίας του 1993, και πολλά παιχνίδια έχουν παραχθεί από τότε.

Το * Jurassic Park * Ultimate Trilogy κυκλοφόρησε σε Blu-ray Disc και DVD στις 25 Οκτωβρίου 2011 στην Βόρεια Αμερική. Η πρώτη ταινία επανακυκλοφόρησε σε 3D στις 5 Απριλίου 2013..
Στις 21 Ιουνίου 1996, τα Universal Studios Hollywood και τα Νησιά της Περιπέτειας της Universal άνοιξαν τα *Jurassic Park: The Ride* και *Jurassic Park River Adventure*. Οι βόλτες είναι σε μεγάλο βαθμό βασισμένες στην κύρια τριλογία. Οι βόλτες είναι παρόμοιες με το *Tidal Wave* του Thorpe Park και το *Le Grand Splash* του Parc Asterix που μεταφράζεται στα αγγλικά *The Big Splash*.

Η τέταρτη ταινία *Jurassic World * είχε αρχικά προγραμματιστεί να κυκλοφορήσει το καλοκαίρι του 2005, αλλά έκτοτε έχει μετατεθεί στις 12 Ιουνίου 2015 . Τον Μάρτιο του 2013, ο Colin Trevorrow είχε ανακοινωθεί ως σκηνοθέτης.  Οι Patrick Crowley και Frank Marshall εξακολουθούν να είναι παραγωγοί με σενάριο γραμμένο από τους Derek Connolly και Colin Trevorrow.

## Διανομή Κυρίων Ρόλων

## Ταινίες

## Υποδοχή
### Σημαντικά Βραβεία και Υποψηφιότητες
#### Βραβεία Οσκαρ

#### Βράβεια Γκράμι

### Εισπρακτική Απόδοση (Box Office)

### Κριτική Απόδοση

## Παραπομπές

## Εξωτερικοί Σύνδεσμοι
* 
*From Director Steven Spielberg: Jurassic Park archive 


Κατηγορία:Αμερικανικές σειρές ταινιών
Κατηγορία:Universal Pictures franchises
Κατηγορία:Κλωνοποίηση στην φαντασία
Κατηγορία:Δεινόσαυροι στην φαντασία
Jurassic Park 3

Το **Jurassic Park 3** (πρωτότυπος τίτλος: *Jurasic Park III*) είναι μια αμερικανική ταινία επιστημονικής φαντασίας (2001) και η τρίτη της σειράς Jurassic Park. Είναι η πρώτη ταινία της σειράς που δεν είναι ούτε σε σκηνοθεσία του Στίβεν Σπίλμπεργκ ούτε βασίζεται σε ένα βιβλίο του Μάικλ Κράιτον, αν και πολλές σκηνές στην ταινία λήφθηκαν από τα δύο βιβλία του Κράιτον, τα Jurassic Park και Ο Χαμένος Κόσμος.

## Πλοκή
Η ταινία λαμβάνει χώρα στο Isla Sorna, το νησί από τη δεύτερη ταινία, μετά από ένα διαζύγιο ένα ζευγάρι απευθύνεται στον Δρ. Άλαν Γκραντ (που έχει παίξει και στην πρώτη ταινία) για να τους βοηθήσει να βρουν τον χαμένο τους γιο. Ο Γκραντ σταδιακά καταλαβαίνει πως δεν είναι το ίδιο νησί με αυτό που πήγε για πρώτη φορά. Επίσης διαπιστώνει πως η εταιρεία InGen (που έχει κλωνοποιήσει τους δεινόσαυρους) έχει δημιουργήσει είδη που κανένας δεν θα φανταζόταν.

## Ηθοποιοί και Χαρακτήρες
* Σαμ Νιλ στο ρόλο του *Άλαν Γκραντ*
* Γουίλιαμ Μέισι στο ρόλο του *Πολ Κέρμπι*
* Τέα Λεόνι στο ρόλο της *Αμάντα Κέρμπι*
* Αλεσάντρο Νιβόλα στο ρόλο του *Μπίλι Μπρέναν*
* Τρέβορ Μόργκαν στο ρόλο του *Έρικ Κέρμπι*
* Λόρα Ντερν στο ρόλο της *Έλλη Σάττλερ*
* Τζον Ντιλ στο ρόλο του *Κούπερ*
* Μπρους Γιανγκ στο ρόλο του *Νας*
* Μάικλ Τζέτερ στο ρόλο του *Ουντέσκι*
* Μαρκ Χαρέλικ στο ρόλο του *Μπεν Χίλντεμπραντ*  
* Σάρα Ντανιέλ Μάντισον στο ρόλο της *Σέριλ Λόγκαν*

## Βραβεία και Υποψηφιότητες

## Παραπομπές


## Εξωτερικοί Συνδέσμοι

* 
* 

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2001
Κατηγορία:Ταινίες παραγωγής Universal Pictures
Κατηγορία:Αμερικανικές ταινίες επιστημονικής φαντασίας
Κατηγορία:Ταινίες σίκουελ
Κατηγορία:Ταινίες με δεινόσαυρους
Κατηγορία:Περιπέτεια επιστημονικής φαντασίας (ταινίες)
Κατηγορία:Jurassic Park
Κατηγορία:Αμερικανικές περιπετειώδεις ταινίες
Κατηγορία:Ταινίες γυρισμένες στη Χαβάη
Κατηγορία:Ταινίες γυρισμένες στην Καλιφόρνια
Κατηγορία:Ταινίες σε παραγωγή Κάθλιν Κένεντι
Ρυζογκοφρέτα

Η **Ρυζογκοφρέτα** είναι ένα είδος τροφίμου που παρασκευάζεται από ρύζι και θεωρείται υγιεινό σνακ. 

Στη διαδεδομένη μορφή που κυκλοφορεί στο εμπόριο, μία ρυζογκοφρέτα έχει περίπου 30 με 40 θερμίδες (8 γραμμάρια υδατάνθρακα). 

Κυκλοφορούν με ή χωρίς αλάτι αλλά και με διάφορες γεύσεις.

Κατηγορία:Σνακ
Κατηγορία:Αποξηραμένα τρόφιμα
Ρυζογκοφρετα
Σαν Πέδρο ντε Ατακάμα

Το **Σαν Πέδρο ντε Ατακάμα** (San Pedro de Atacama) στην Χιλή είναι ένας οικισμός (κομμούνα, ισπανικά: comuna) στην επαρχία **Ελ Λόα** (El Loa) στην περιφέρεια της Αντοφαγάστα (Antofagasta). Βρίσκεται ανατολικά της πόλης Αντοφαγάστα και περίπου 106 χιλιόμετρα νοτιοανατολικά της πόλης Κάλαμα και το ορυχείο χαλκού «Chuquicamata», με θέα το ηφαίστειο Λικανκαμπούρ (Licancabur). Διαθέτει ένα σημαντικό αρχαιολογικό μουσείο με μια μεγάλη συλλογή από κειμήλια και αντικείμενα από την περιοχή (προ-Κολομβιανής εποχής Τέχνεργα). Ερείπια στην ευρύτερη περιοχή προσελκύουν όλο και περισσότερους τουρίστες που ενδιαφέρονται για την προ-Κολομβιανή κουλτούρα. Οι τουρίστες επισκέπτονται την πόλη και για άλλες δημοφιλείς δραστηριότητες όπως Αμμοσανίδα (αντίστοιχο της Χιονοσανίδας αλλά σε άμμο) και παρατήρηση των αστεριών στους πεντακάθαρους ουρανούς της έρημου της Ατακάμα, λόγος για τον οποίο πολλά τηλεσκόπια από πολλές χώρες είναι εγκατεστημένα εκεί.

## Ιστορία
Το Σαν Πέδρο ντε Ατακάμα εξαπλώθηκε, εδώ και αιώνες, γύρω από μία όαση στην έρημο της Ατακάμα. Οι πρώτοι κάτοικοι ήταν οι **Ατακαμένιος** (Atacameños), οι οποίοι ανέπτυξαν βιοτεχνίες αγγειοπλαστικής, τα προϊόντα των οποίων μπορούν τώρα να εκτιμηθούν από τους τουρίστες στα διάφορα μαγαζιά με σουβενίρ και παραδοσιακά προϊόντα στην πόλη.

## Δημογραφικά
Σύμφωνα με την απογραφή του 2002 της Εθνικής Στατιστικής Υπηρεσίας της Χιλής, το Σαν Πέδρο ντε Ατακάμα είχε 4.969 κατοίκους (2.928 άνδρες και 2.041 γυναίκες). Από αυτούς, 1.938 (39%) ζούσε σε αστικές περιοχές και οι 3.031 (61%) σε αγροτικές περιοχές. Ο πληθυσμός αυξήθηκε κατά 5,6% (2.140 άτομα) μεταξύ του 1992 και 2002.

## Κλίμα
Η πόλη βρίσκεται σε μέσο υψόμετρο 2407 μέτρων και οι επισκέπτες εκδηλώνουν σε ήπια μορφή την «ασθένεια του υψομέτρου», όπως ζάλη, λήθαργο και πονοκέφαλο. Το τοπικό κλίμα είναι εξαιρετικά ξηρό και ήπιο, με ημερήσια θερμοκρασία 25 έως 30 βαθμούς Κελσίου το καλοκαίρι (από Δεκέμβριο έως Φεβρουάριο) και 18 έως 25 βαθμούς Κελσίου το χειμώνα (από Ιούνιο έως Αύγουστο). Την νύχτα η θερμοκρασία συνήθως πέφτει κάτω από το μηδέν και μπορεί να φτάσει τόσο χαμηλά όσο -10 °C το χειμώνα.

## Συγκοινωνία
Το Σαν Πέδρο ντε Ατακάμα βρίσκεται στον κεντρικό δρόμο από την Αργεντινή μέσω του **Πάσο ντε Χάμα** (Paso de Jama). Ο δρόμος είναι ασφαλτοστρωμένος σε όλο του το μήκος του και άνοιξε στις 6 Δεκεμβρίου του 1991.
Υπάρχουν συχνά δρομολόγια λεωφορείων προς Κάλαμα, καθημερινά προς το Σαντιάγο και έξι ημέρες την εβδομάδα προς την Σάλτα στην Αργεντινή.

## Εικόνες

San Pedro de Atacama (Licancabur).jpg|Το Σαν Πέδρο ντε Ατακάμα με φόντο το ηφαίστειο Λικανκαμπούρ
San Pedro de Atacama (desert).jpg|Η έρημος της Ατακάμα γύρω από την πόλη
Licancabur Snow.jpg|Το ηφαίστειο Λικανκαμπούρ από το Σαν Πέδρο ντε Ατακάμα


## Παραπομπές


## Εξωτερικοί σύνδεσμοι
* 

Κατηγορία:Πόλεις της Χιλής
Κατηγορία:Κοινότητες της Χιλής
Ποπ κορν

μικρογραφία|Ποπ κορν
μικρογραφία|

Το **Ποπ κορν **(**σκασμένο καλαμπόκι** ή κρότος **καλαμποκιού**) είναι καλαμπόκι το οποίο έχει φουσκώσει αφού έχει θερμανθεί. Το καλαμπόκι είναι σε θέση να σκάσει γιατί σε αντίθεση με άλλα δημητριακά, οι πυρήνες του έχουν φλοιό που το προστατεύει από την υγρασία και έχει μια παχιά αμυλούχο γέμιση. Αυτό επιτρέπει στην πίεση να αυξάνεται σταδιακά στο εσωτερικό μέχρι τελικά να «σκάσει». Πλέον, ορισμένα στελέχη του καλαμποκιού καλλιεργούνται αποκλειστικά για να χρησιμοποιηθούν για παρασκευή ποπ κορν.

## Ονομασίες
Υπάρχουν πολλές διαφορετικές τοπικές ονομασίες, όπως: **Παπαδούλες** (στην Ημαθία), **Πατλάκια** (στη Δράμα, την Ξάνθη, την Κομοτηνή), **Τσακλία** (στην Ποντιακή διάλεκτο), **Κοκονέλες** (στην Κέρκυρα), **Κοκόσες** (στην Πάργα), **Τσατ πατ** (στην Καβάλα)*, ***Σίταρους***, ***Σιταροπούλλα** και **Σιταροπούλλες** (στην Κυπριακή διάλεκτο), **Βαμπουλίτσες** (στον Τρανόβαλτο Κοζάνης), **Παπαρδέλες** (στο Νεοχώρι Υπάτης Φθιώτιδας), **Κουκουφρίκες** (στη Βοιωτία), **Φακιόλες** (στην Άρτα), **Παπαδίτσες** (στα Ιωάννινα), **Παπαλούτσες** (ευρύτερα στον νομό Σερρών), **Σκαστερά** (στην Μαυροθάλασσα Σερρών), **Φούσκες** (στο Αηδονοχώρι Σερρών), **Πατλαντίκες** ή **Πατλάκια** (στο Σκούταρι Σερρών), **Παπαλιόσκες** (στην Νικόκλεια Σερρών), **Παρπαζόλες** ή **Παπαρούσκες** (στην περιοχή της Νιγρίτας Σερρών), **Παπαλούτσκες** (στην Βαμβακούσσα Σερρών), **Παπόσκες** (στο Χρυσό Σερρών), **Γκαγκάσκες** (στον Δρυμό Θεσσαλονίκης), **Σκαζμούθρες** (στους Στρόπωνες Εύβοιας), **Φραγκοκύτταρα** (στην Κάλυμνο), **Παπούσκες** (Κοζάνη και σε κάποια χωριά του νομού Έβρου), **Πασπάτα**, **Παπαρδούλες**, «κατσιούλες», * κουκουσάρια* στην Ηπειρο κ.α.

## Παραπομπές


## Εξωτερικοί σύνδεσμοι
* 
* 

Κατηγορία:Σνακ
Κατηγορία:Αποξηραμένα τρόφιμα
Δασυουρόμορφα

Τα **Δασυουρόμορφα** ή **Δασυουρομόρφια** (Dasyuromorphia) αποτελούν τάξη των μαρσιποφόρων. Στην τάξη αυτή συγκαταλέγονται τα περισσότερα σαρκοφάγα μαρσιποφόρα της Αυστραλίας, μεταξύ των οποίον συναντάμε τα είδη του γένους Δασύουρος, τα Ντούναρτ (γένος Σμινθόψις - Sminthopsis), ο Μυρμηκόβιος ο ταινιωτός - Myrmecobius fasciatus (Νούμπατ), τον διάβολο της Τασμανίας, και την Θυλακίνη (γνωστό και ως «Τίγρης της Τασμανίας») που θεωρείται πως έχει πια εκλείψει. Στην Αυστραλία, οι μόνες εξαιρέσεις μαρσιποφόρων που μπορούν να τρέφονται με κρέας είναι το παμφάγο bandicoots (τάξη Πηραμελόμορφα) και οι τυφλοπόντικες του γένους Notoryctes, που τρώνε κρέας αλλά είναι πολύ διαφορετικοί και δημιουργούν μια δική τους τάξη, αυτή των Νοτορικτόμορφων (Notoryctemorphia).

## Ταξινόμηση

Η τάξη των Δασυουρόμορφων περιλαμβάνει τρεις οικογένειες: 

* μια με μόνο ένα μέλος (Μυρμηκοβιίδες - Myrmecobiidae),
* μια με μόνο μέλη που έχουν εκλείψει, συμπεριλαμβανομένης του θυλακίνους (Θυλακινίδες - Thylacinidae) και
* μια με 72 είδη χωρισμένα σε 20 γένη (Δασυουρίδες - Dasyuridae). Η τελευταία οικογένεια χωρίζεται σε δύο υποοικογένειες την υποοικογένεια Dasyurinae και την υποοικογένεια Sminthopsinae.

## Αναφορές
*Groves, C. (2005). Wilson, D. E., & Reeder, D. M, eds. ed. Mammal Species of the World (3rd ed.). Baltimore: Johns Hopkins University Press. σσ. 23-37. ISBN 0-801-88221-4. OCLC 62265494.

## Εξωτερικοί σύνδεσμοι

*Dasyuromorphia στο Animal Diversity Web
Διπρωτόδοντα

Τα **Διπρωτοδόντια** ή **Διπρωτόδοντα** (Diprotodontia) είναι μια μεγάλη τάξη μαρσιποφόρων που περιλαμβάνει περίπου 120 θηλαστικά, συμπεριλαμβανομένου των καγκουρό, γουάλαμπι, πόσουμ, κοάλα, φασκωλόμυς, και πολλών άλλων. Στα μέλη που έχουν εκλείψει συμπεριλαμβάνονται το σε μέγεθος ρινόκερου Διπρωτόδον, και το *[[Thylacoleo]]*, το αποκαλούμενο και «μαρσιποφόρο λιοντάρι».

## Ταξινόμηση
* **Τάξη Διπρωτόδοντα** 
**Οικογένεια Φασκολαρκτίδες 
**Οικογένεια Βομβατίδες 
**Οικογένεια Φαλαγγερίδες 
**Οικογένεια Μπουραμυίδες (Burramyidae) 
**Οικογένεια Ταρσιπεδίδες 
**Οικογένεια Πεταυρίδες 
**Οικογένεια Ψευδοχειρίδες 
**Οικογένεια Ποτορίδες 
**Οικογένεια Ακροβατίδες 
**Οικογένεια Υψιπρυμνοδοντίδες 
**Οικογένεια Μακροποδίδες
Κορν φλέικς

Τα **Κορν Φλέικς** (νιφάδες καλαμποκιού) είναι πολύ δημοφιλή δημητριακά πρωινού που πρωτοδημιουργήθηκαν από τον Τζον Χάρβευ Κέλλογκ. 

## Ιστορία

Η ιστορία των κορν φλέικς ανάγεται στα τέλη του 19ου αιώνα, όταν μια ομάδα Αντβεντιστών ξεκίνησε να αναζητά νέα τρόφιμα λόγω της αυστηρής χορτοφαγικής διατροφής που έκανε. Μέλη της ομάδας πειραματίστηκαν με διάφορους κόκκους δημητριακών, όπως σιτάρι, βρώμη, ρύζι, κριθάρι και φυσικά καλαμπόκι. Το 1894 ο γιατρός Τζον Χάρβευ Κέλλογκ που εργαζόταν στο Σανατόριο Μπατλ Κρικ του Μίσιγκαν και χιλιαστής, χρησιμοποίησε αυτές τις συνταγές σαν μέρος μιας σκληρής δίαιτας των ασθενών του, η οποία περιλάμβανε τελείως ήπιες γεύσεις, καθώς ο Κέλλογκ πίστευε πως οι έντονες γεύσεις όπως οι γλυκιές ή οι καυτερές αυξάνουν τη σεξουαλική όρεξη. Κατά συνέπεια πίστευε ότι τα κορν φλέικς θα έχουν αναφροδισιακές ιδιότητες και θα μείωναν τη σεξουαλική επιθυμία. 

Η ιδέα για τα κορν φλέικς ξεκίνησε από ατύχημα όταν ο γιατρός και ο αδερφός του άφησαν μαγειρεμένο σιτάρι να καθίσει και έφυγαν για να ασχοληθούν με κάποια θέματα του Σανατορίου. Όταν επέστρεψαν διαπίστωσαν ότι το σιτάρι είχε μπαγιατέψει, αλλά καθώς είχαν πολύ αυστηρό προϋπολογισμό αποφάσισαν να πιέσουν το ζυμάρι με πλάστες για να φτιάξουν φύλλα ζύμης. Προς έκπληξή τους διαπίστωσαν ότι αντί για φύλλα δημιουργούνταν νιφάδες τις οποίες έψησαν και σέρβιραν στους ασθενείς.

Οι νιφάδες ήταν πολύ δημοφιλείς στους ασθενείς και έτσι οι αδερφοί πειραματίστηκαν και με νιφάδες άλλων δημητριακών. Το 1906 ο Γουίλ Κηθ Κέλλογκ αποφάσισε να βγάλει το προϊόν στην αγορά. Για να το κάνει πιο φιλικό προς ένα μεγάλο καταναλωτικό κοινό προσέθεσε ζάχαρη κι αυτός ήταν ένας λόγος που τσακώθηκε με τον αδερφό του.

Η πιο γνωστή μασκότ των κορν φλέικς είναι ο πράσινος κόκορας.

Εκτός από την Κέλλογκς πλέον υπάρχουν πάρα πολλές εταιρείες που παράγουν νιφάδες καλαμποκιού.

## Συστατικά

**Kellogg's κορν φλεικς**
*καλαμπόκι
*ζάχαρη
*εκχύλισμα βύνης
*σιρόπι φρουκτόζης
*αλάτι
*σίδηρος
*νιασίνη
*ασκορβικό νάτριο
*ριβοφλαβίνη
*θειαμίνη
*Βιταμίνη A
*φολικό οξύ
*Βιταμίνη B12
*Βιταμίνη D 
*Βιταμίνη Β
*Βιταμίνη Ε


## Παραπομπές


## Εξωτερικοί σύνδεσμοι

* Kellogg Canada Inc. Who We are - History - Company History
* Kellogg Canada Inc.
* Ragi Flakes
* Are You Getting Your Moral Fiber Kellogg and His Crusade for Moral Fiber
* News.com.au Hoax, stunt or breakthrough? Kellogg's 'laser-etched' cornflakes

Κατηγορία:Σνακ
Κατηγορία:Αμερικανική κουζίνα